
"Tineret în Acțiune" (Youth in Action) este programul Uniunii Europene  care susține activitățile de învățare nonformală pentru tineri. El vizează promovarea cetățeniei active în rândul tinerilor, dezvoltarea sentimentelor de solidaritate și de toleranță, sprijinirea înțelegerii reciproce între tinerii din diferite țări și întărirea cooperării europene.


Am înțeles cum gândiți voi, iată cum vedem noi! Tineret în Acțiune /Youth in WORK

 - studiu de caz ad-hoc România-Italia

Fără să fi fost ignorată vreodată, problema ocupării forței de muncă a devenit tot mai acută în Europa de aproape un deceniu. Componenta cea mai delicată a fenomenului este reprezentată de gradul de ocupare al tinerilor, care atinge cote îngrijorător de reduse. Acest fenomen este accentuat de faptul că cererea tot mai mare în zona ocupațiilor tehnice (în special în domeniul Tehnologiei Informației) se lovește de interesul tot mai scăzut pentru studii tehnice. Reforma Bologna în învățământul superior european nu a reușit până acum să genereze nimic din ceea ce se spera în urmă cu aproape 15 ani, când era lansată. 

Au existat și în perioada 2007-2013 și sunt deja pregătite și pentru 2014-2020 ințiative ce vizează creșterea gradului de ocupare a persoanelor tinere. Programul Uniunii Europene - Tineret în Acțiune este cadrul în care a fost finanțat proiectul Youth in Work. El a fost propus într-un (www.centruldezvoltaresociala.ro), incluzând alături de Fundația Academică „Petre Andrei” Iași (www.fapa.ro), INFOR Italia (www.consorzio-infor.it și Primăria localității San Secondo di Pinerolo (Torino http://www.comune.sansecondodipinerolo.to.it/).
Printre alte obiective asumate explicit, proiectul caută să identifice barierele pe care le întâlnesc tinerii europeni în efortul de inserare pe piața muncii. Sigur că există numeroase studii și documente programatice care tratează problematica însă gradul de generalitate la care sunt realizate și redactate nu poate reflecta decât larg statistic aspectele implicate la nivel macro.     Proiectul YiW încearcă să identifice maniera în care tineri din țări cu practici și structuri adminstrative diferite percep barierele care le îngreunează parcursul profesional. Din punct de vedere formal, pentru că orice proiect trebuie să își asume rezultate palpabile, pe parcursul perioadei de implementare a proiectului se realizează un document intitulat Măsuri utile pentru fluidizarea accesului tinerilor pe piața muncii. 

Elementele constitutive ale acestui document sunt generate de input-ul tinerilor români și italieni care fac parte din grupul țintă al proiectului YiW. O serie de activități din proiect (schimburi de experiență în România și în Italia, training, program de tutorat, masă rotundă) permit atât declanșarea dezbaterilor cât și esențializarea ideilor și a experiențelor în formulări clare și succinte. Acestea reușesc să surprindă foarte fidel unghiul de vedere din care tinerii înșiși privesc problema, împreună cu ceea ce ei consideră a fi cele mai utile măsuri care ar putea diminua impactul barierelor existente. 

Pentru că procesul este deja foarte avansat se observă că alăturarea tinerilor din mai multe țări permite inclusiv transferul de bune practici în ceea ce privește abordările prin care au fost depășite personal diverse piedici.

“Chiar dacă este un demers necesar, apelul la structurile oficiale implicate în plasarea forței de muncă nu aduce automat sau rapid soluții viabile. De aceea a fost nevoie să completez demersul. Cel mai utile sunt rețelele sociale virtuale pentru că acolo cererea este permanentă dar trebuie să fii mult mai atent la ce se întâmplă” a afirmat una dintre tinerele din Italia. Oarecum exasperată pe bună dreptate de situația prezentă, o colegă din România i-a răspuns: “Da, păi e simplu să te angajezi. Sunt câte 10 oferte pe zi pentru videochat. Problema apare atunci când nu ești interesată de așa ceva.”

Pentru a-i sprijini direct pe cei implicați în proiect, training-ul desfășurat în Iași în luna aprilie 2014 a continuat cu o activitate de tutorat care implică o comunicare permanentă între traineri și tinerii din grupul țintă, ținându-i totodată pe aceștia din urmă în permanent contact pentru cooperare și feed-back. Prin întâlniri directe, discuții pe platforme de comunicare online și distribuirea de materiale specifice, toate în limbile română și engleză, tinerii sunt sprijiniți pentru a-și dezvolta abilitățile necesare redactării unor documente specifice, pregătirea pentru susținerea interviurilor de angajare, oportunități pe piața muncii dar mai ales pentru a identifica principalele obstacole pe piața muncii și pentru a transmite către decidenți aceste aspecte vulnerabile.

În partea finală a proiectului se vor aduce în atenția structurilor cu atribuții în domeniul ocupării forței de muncă, autorităților publice în general și organizațiilor de tineret materialele elaborate în cadrul proiectului, propunerile de îmbunătățire a sistemului precum și oferta pentru cooperarea ulterioară, după finalizarea perioadei de implementare a proiectului. Materialele vor fi postate pe site-urile proiectelor similare din Europa, pentru ca discuțiile să continue ca element util pentru sustenabilitatea acestui proiect.

Perioada de implementare a proiectului Youth in Work este cuprinsă între lunile ianuarie-august 2014. Finanțarea a fost asigurată de Agenția Națională pentru Programe Comunitare în Domeniul Educației și Formării Profesionale prin programul Tineret în Acțiune - 1.3. Democrație participativă.

                Infor Corsi di Formazione                 Comune de                              Fundația Academică 
                     Manageriale Torino                     San Secondo                                     Petre Andrei
din Pinerolo

Acest proiect este finanțat cu susținere din partea Comisiei Europene. Această publicație reflectă doar vederile autorului, iar Comisia nu poate fi facută responsabilă pentru utilizarea informației pe care o conține.

